Държавен вестник, бр. 13, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  13
НАРОДНО СЪБРАНИЕ
РЕШЕНИЕ
за предприемане на необходимите мерки и 
действия за предотвратяване и противодейст­
вие на рекламата, предлагането и продажбата 
на диазотен оксид (райски газ) и на продукти, 
съдържащи наркотични вещества, прекурсори 
или техни аналози в Република България
Народното събрание на основание чл. 86, 
ал. 1 от Конституцията на Република България 
Р Е Ш И :
1. В срок до един месец от приемането 
на това решение министърът на вътрешните 
работи да изготви подробен списък на всички 
интернет сайтове, които рекламират, предла­
гат и продават диазотен оксид (райски газ) и 
продукти, включително електронни цигари, 
електронни устройства от типа „вейп“, дъв­
ки, бонбони, шоколади и други, съдържащи 
наркотични вещества, прекурсори или техни 
аналози по смисъла на Закона за контрол 
върху наркотичните вещества и прекурсорите, 
и на съответните продукти и да предприеме 
всички необходими действия за преустановя­
ване публикуването на рекламата и/или за 
преустановяване на достъпа до тези интернет 
сайтове.
2. В срок до един месец от приемането 
на това решение министърът на вътрешните 
работи съвместно с министъра на здравеопаз­
ването да изготви и представи на Народното 
събрание обобщен доклад за всички извършени 
до момента от Министерството на вътрешните 
работи и Министерството на здравеопазването 
проверки за реклама, предлагане и продажба 
на диазотен оксид (райски газ) и на продукти, 
съдържащи наркотични вещества, прекурсори 
или техни аналози, и резултатите от тях. 
3. В срок до един месец от приемането 
на това решение министърът на вътрешните 
работи и министърът на здравеопазването 
да изготвят и внесат в Народното събрание 
съответните законодателни промени, които да 
уреждат забраната на рекламата, предлагане­
то и продажбата на продукти, включително 
електронни цигари, електронни устройства 
от типа „вейп“, дъвки, бонбони, шоколади 
и други, съдържащи наркотични вещества, 
прекурсори или техни аналози по смисъла 
на Закона за контрол върху наркотичните 
вещест­ва и прекурсорите в Република Бълга­
рия, и създаването на механизми за ефективен 
контрол от страна на компетентните органи. 
4. Министърът на вътрешните работи да 
осигури чрез структурите на Министерството 
ОФИЦИАЛЕН РАЗДЕЛ
на вътрешните работи 24-часов мониторинг 
за проследяване на рекламата, предлагането 
и продажбата на диазотен оксид (райски газ) 
и на продукти, включително електронни ци­
гари, електронни устройства от типа „вейп“, 
дъвки, бонбони, шоколади и други, съдър­
жащи наркотични вещества, прекурсори или 
техни аналози, в интернет и за информиране 
на компетентните органи за предприемане 
на съответните действия за преустановяване 
публикуването на реклама и/или за преуста­
новяване на достъпа до интернет сайт.
5. В срок до два месеца от приемането на 
това решение министърът на образованието 
и науката съвместно с министъра на здраве­
опазването да изготви и внесе в Министер­
ския съвет Национална програма за здравно 
образование в системата на предучилищното 
и училищното образование, която да включва 
насърчаване на здравословен начин на живот 
и повишаване информираността по отношение 
вредното въздействие върху здравето от упот­
ребата на алкохол, диазотен оксид (райски 
газ), тютюневи изделия, изделия, съдържащи 
никотин, изделия, различни от тютюневи изде­
лия, наркотични вещества, храни и напитки с 
високо съдържание на захар и кофеин и други. 
6. Министърът на финансите съвместно с 
министъра на вътрешните работи, министъра 
на здравеопазването и министъра на образова­
нието и науката да предприеме своевременни 
действия за осигуряване на необходимите 
средства за финансирането на дейностите по 
т. 3 – 5.
Решението е прието от 51-вото Народно съб­
рание на 12 февруари 2025 г. и е подпечатано 
с официалния печат на Народното събрание.
Председател на Народното събрание: 
Наталия Киселова
865
РЕШЕНИЕ
за приемане на Процедурни правила за усло­
вията и реда за предлагане на председател и 
двама членове на Комисията за енергийно и 
водно регулиране – един в областта на енер­
гетиката и един в областта на водоснабдява­
нето и канализацията, представяне, публично 
оповестяване на документите и изслушване в 
Комисията по енергетика, както и процедурата 
за избор от Народното събрание
Народното събрание на основание чл. 86, 
ал. 1 от Конституцията на Република Бълга­
рия във връзка с чл. 11, ал. 2 и 5 от Закона 
за енергетиката и чл. 89, ал. 8 от Правилника 
за организацията и дейността на Народното 
събрание